stanford-oval/wikipedia huggingface dataset:
Galli (täsmennyssivu)
Sukunimi

Galli Bibiena, 1700-luvulla vaikuttanut italialainen taiteilijaperhe
Antonio Galli da Bibiena (1697/1698–1774), Galli-arkkitehtisukuun kuulunut barokkikauden italialainen arkkitehti, kuvataiteilija ja sisustussuunnittelija
Amelita Galli-Curci (1882–1963), italialaissyntyinen, yhdysvaltalaistunut oopperalaulaja, äänialaltaan sopraano.
Aurora Galli (s. 1996), italialainen jalkapalloilija
Gianna Galli (1935–2010), italialainen oopperalaulaja, äänityypiltään lyyrinen sopraano
Gianluigi Galli (s. 1973), italialainen entinen ralliautoilija
Giovanni Galli (s. 1958), italialainen jalkapalloilija
Nanni Galli, (1940–2019), italialainen F1-kuljettaja
Maurizio Galli (1936–2008), italialainen roomalaiskatolinen piispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Galli”, voi hakea sivunnimihaulla, laajalla sivunnimihaulla tai tekstihaulla.
Fidžin dollari

| Fidžin dollari |
| --- | --- |
 Viiden dollarin seteli
ISO 4217 -koodi:  FJD
Esitelty:  1969
Symboli:  FJ$
Käyttäjät:   Fidži
Jaettava yksikkö:  cent
Fidžin dollari on Fidžin virallinen rahayksikkö. Sen valuuttakoodi on FJD ja symboli FJ$. Fidžin dollari on ollut käytössä vuodesta 1969. Siihen asti maassa saarilla käytettiin brittiläisiä puntia, šillinkejä ja pennejä. Nykyään liikkeessä tavataan 2, 5, 10, 20, 50 ja 100 dollarin setelit, ja 50 centin, 1, 2, 5, 10 ja 20 dollarin kolikkot. Vuoden 2007 setelisarjassa oli Kansainyhteisön päämiehen kuningatar Elisabet II:n kuva, vaikka Fidži on ollut tasavalta vuodesta 1987. Nykyiset kuva-aiheet liittyvät Fidžin luontoon ja paikallisiin tapoihin.
Fidžin keskuspankin mukaan se laskee liikkeelle 55 miljoonaa seteliä vuosittain, mikä maksaa valtiolle 2,4 miljoonaa dollaria.
Georgina Beyer

Georgina Beyer (2020)
Georgina Beyer, entinen George Bertrand, (marraskuu 1957 – 6. maaliskuuta 2023 Wellington) oli maailman ensimmäinen avoimesti transsukupuolinen pormestari ja parlamentin jäsen.
Beyer oli ennen poliittista uraansa seksityöläinen, yökerhoesiintyjä ja radiotoimittaja. Hänet valittiin 1995 Cartertonin pormestariksi ja sitten vuonna 1999 työväenpuolueen listoilta parlamenttiin.
Beyer istui parlamentissa vuoteen 2007 saakka. Hän oli kansanedustajana ajamassa erityisesti lakia, joka dekriminalisoi seksityön ja antoi seksityöntekijöille uusia oikeuksia, sekä lakia, joka salli samaa sukupuolta olevien rekisteröidä parisuhteensa.
Familiaalinen hyperkolesterolemia

Familiaalinen hyperkolesterolemia eli FH-tauti on huomattavan korkeana kolesterolina ilmenevä yksi Suomen yleisimmistä perinnöllisistä sairauksista. Familiaalinen hyperkolesterolemia on vahvasti alidiagnosoitu sekä Suomessa että maailmalla. Taudin esiintyvyys on noin 1:200–1:500. On arvioitu, että maailmassa tätä tautia sairastaa 14–34 miljoonaa ihmistä ja Suomessakin arvioidaan olevan 10 000–30 000 potilasta. Kelan tietojen mukaan Suomessa oli 4 995 diagnosoitua FH-potilasta vuonna 2014.lähde tarkemmin?
FH-tauti eli familiaalinen hyperkolesterolemia on yhden geenin virheen aiheuttama perinnöllinen rasva-aineenvaihduntasairaus. Potilaiden maksa ei kykene geenivirheen vuoksi poistamaan verestä ylimääräistä LDL-kolesterolia, mikä johtaa veren huomattavan korkeaan kolesterolipitoisuuteen, joka on usein noin kaksi kertaa niin sanottua normaaliarvoa suurempi. FH-potilaiden valtimoiden seinämään kertyy kolesterolia jo syntymästä saakka veren jatkuvasti korkean kolesterolipitoisuuden vuoksi. Korkea kolesteroli ei sellaisenaan aiheuta mitään oireita, mutta se lisää sepelvaltimotaudin ja muiden sydän- ja verisuonitautien riskiä moninkertaiseksi muuhun väestöön verrattuna. Hoitamatonta familiaalista hyperkolesterolemiaa sairastavilla henkilöillä sydän- ja verisuonitauti voi ilmetä jo nuorella iällä. Tutkimuksissa on havaittu, että tähän liittyvää kuolleisuutta alkaa esiintyä jo 30- tai 40-vuotiailla potilailla.
Heterotsygootti- ja homotsygoottimuoto

Familiaalista hyperkolesterolemiaa aiheuttava geenivirhe periytyy 50 prosentin todennäköisyydellä. Familiaalista hyperkolesterolemiaa esiintyy heterotsygootti- ja homotsygoottimuotona. Heterotsygootti on yleisempi muoto.
Heterotsygootissa muodossa henkilö on saanut vain toiselta vanhemmaltaan viallisen geenin, toinen geeni toimii normaalisti. Puolet reseptoreista on siten normaaleja. Kolesteroli on 10 mmol/l tasoa. Ilman hoitoa miespuoliset henkilöt sairastavat sydäninfarktin noin 30–40-vuotiaina ja naiset noin kymmenen vuotta myöhemmin.
Jos henkilö on saanut molemmilta vanhemmiltaan viallisen LDL-reseptorigeenin (homostygootti muoto), LDL-kolesteroli ei poistu verenkierrosta lainkaan normaalia reittiä. Näillä potilailla tauti on hyvin hankala. Jos hoitoa ei ole tarjolla tai tautia ei havaita, he voivat sairastua sydäninfarktiin jo ensimmäisten elinvuosiensa aikana. Taudin vaikeampi muoto on onneksi hyvin harvinainen (1: 1 000 000).
Taudinkuva

Familiaarista hyperkolesteroliaa sairastavilla esiintyy keskimääräistä enemmän sydän- ja verisuonitautia ja siitä johtuvia sydäninfarkteja ja kuolemia. Heterotsygoottisillä potilailla, joilla oli familiaarisen hyperkolesterolian diagnoosi tai epäily siitä, oli 37 prosenttia muuta väestöä suurempi kokonaiskuolleisuus vuosina 1880–1991, jolloin statiinit eivät olleet vielä tulleet markkinoille. Nykyisin heterotsygoottiset fhk-potilaat elävät keskimäärin yhtä vanhoiksi kuin muu väestö, koska heillä esiintyy vähemmän muita kuin sydänperäisiä kuolemia.
Taudin määritys

FH-tauti todetaan tyypillisen kliinisen kuvan, sukurasitteen ja veren kolesterolimittauksen avulla. FH-tautia voidaan etsiä myös geenitestien avulla.
Jotta voidaan selvittää ketkä tarvitsevat hoitoa familiaaliseen hyperkolesterolemiaan, sairastuneen henkilön sukulaiset voivat halutessaan hakeutua perusterveydenhuoltoon, esimerkiksi terveyskeskus- tai työterveyslääkärin vastaanotolle. Lääkäri mittauttaa laboratoriossa verestä kolesteroliarvot ja tarvittaessa aloittaa hoidon tai lähettää potilaan jatkotutkimuksiin.
Hoito ja vaikutus ennusteeseen

Statiiniterapia on tehokkain kolesterolia laskeva lääkehoito. Statiineilla hoidetuilla fhk-potilailla on silti ollut edelleen yli kymmenen kertaa tavallista suurempi riski riski sairastua sydän- ja verisuonitautiin, vaikka riski onkin yli 20 prosenttia pienempi kuin statiinia käyttämättömillä.
Isossa-Britanniassa heterotsygoottisilla potilailla vuosina 1980–2006 laaditussa tutkimuksessa havaittiin, että heillä oli 37 prosenttia muuta väestöä suurempi kokonaiskuolleisuus vuosina 1880–1991, jolloin statiinit eivät olleet vielä tulleet markkinoille. Statiinilääkityksen käyttöönotto vuonna 1992 vähensi statiinilääkitystä saaneiden fhk-potilaiden sydänkuolleisuutta 37 prosentilla vuosien 1992 ja 2006 välillä. Sydänkuolleisuus oli silti edelleen kaksinkertaista muuhun väestöön nähden. Kokonaiskuolleisuudessa ei ollut kuitenkaan enää eroa muuhun väestöön nähden, koska fhk-potilailla oli lähes 40 prosenttia pienempi syöpä- ja muu kuolleisuus.
Sydänkuolemariskin vähenemä oli kokonaiset 48 prosenttia niillä potilailla, joilla ei ollut diagnosoitu sydänsairautta tutkimuksen alkaessa ja muilla alle 25 prosenttia. Ensin mainitun ryhmän kokonaiskuolleisuus oli kolmanneksen muuta väestöä alhaisempi lähinnä sen vuoksi, että heillä esiintyi muita vähemmän syöpäkuolemia.
Myös Norjassa vuonna 2014 julkaistun väestötutkimuksen mukaan familiaarisen hyperkolesterolia -diagnoosin saaneilla ilmeni tarjolla olevista hoidoista huolimatta tavanomaista enemmän sydänkuolleisuutta vuosina 1992–2010. Potilaiden kokonaiskuolleisuus ei kuitenkaan eronnut muusta väestöstä, koska familiaarista hyperkolesteroliaa sairastavilla esiintyi saman verran vähemmän muista sairauksista johtuvia kuolemia. Lähes 90 prosenttia täysi-ikäisistä fhk-diagnoosin saaneista potilaista käytti kolesterolia alentavia lääkkeitä vuosina 1998–2008. Lääkitys alkoi keskimäärin 33,5 vuoden iässä ja lääkittyjen potilaiden LDL-kolesteroli oli keskimäärin 3,9 mmol/l. Fhk-potilaita on hoidettu Norjassa myös tyydyttyneen rasvan vähentämisen ja kolesterolia alentavia lääkkeiden yhdistelmällä. Tuloksen luotettavuutta heikensi, että suurin osa nuorimmista fhk-potilaista puuttui otoksesta.
Aiheesta muualla

www.kolesteroligeeneissa.fi (Arkistoitu – Internet Archive) -verkkosivusto
Periytymiskaavio (Arkistoitu – Internet Archive)
Georgina Battiscombe

Esther Georgina Battiscombe (o.s. Harwood, 21. marraskuuta 1905 – 26. helmikuuta 2006) oli englantilainen kirjailija. Hän keskittyi lähinnä viktoriaanisen ajan henkilöiden elämäkertateoksiin.
Battiscombe opiskeli Oxfordin St Michael's Schoolissa ja Lady Margaret Hallissa. Battiscomben monet sukulaiset olivat poliittisia vaikuttajia, ja hän harkitsi itsekin poliittista uraa. Vuonna 1932 Battiscombe avioitui Christopher Battiscomben (k. 1964) kanssa. He viettivät jonkin aikaa Sansibarilla miehen työn merkeissä.
Battiscombe kirjoitti muun muassa kirjailija Charlotte Mary Yongesta, kirkonmies John Keblestä, kuningatar Aleksandrasta sekä runoilija Christina Rossettista. Battiscombesta tuli Royal Society of Literaturen jäsen vuonna 1964. Lähes kuuro Battiscombe eli 100-vuotiaaksi. Häneltä jäi kolme lastenlasta ja useita lapsenlapsenlapsia.
Georgie Twigg

| Mitalit | Mitalit | Mitalit |  |
| --- | --- | --- | --- |
|  Georgie Twigg |  Georgie Twigg |  Georgie Twigg |  |
Naisten maahockey
Maa:   Iso-Britannia
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 |  |  |
|  Pronssia | Lontoo 2012 |  |  |
Maa:   Englanti
| MM-kilpailut  | MM-kilpailut  | MM-kilpailut  |  |
|  Pronssia | Rosario 2010 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Lontoo 2015 |  |  |
|  Hopeaa | Boom 2013 |  |  |
|  Pronssia | Mönchengladbach 2011 |  |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 |  |  |
|  Pronssia | Delhi 2010 |  |  |
Georgina Sophie "Georgie" Twigg (s. 21. marraskuuta 1990 Lincoln) on brittiläinen, maajoukkuetasolla myös Englantia edustanut maahockeypelaaja ja olympiavoittaja.
Twigg voitti Ison-Britannian maajoukkueessa olympiakultaa Rio de Janeirossa 2016 sekä saavutti olympiapronssia Lontoossa 2012. Englannin maajoukkueen pelaajana Twigg on saavuttanut MM-pronssia vuonna 2010. Champions Trophyssa saavutuksina on hopeaa vuonna 2012 Ison-Britannian joukkueessa ja pronssia vuonna 2010 Englannin joukkueessa. EM-kilpailuissa hän on voittanut kultaa vuonna 2015 sekä saavuttanut hopeaa vuonna 2013 ja pronssia vuonna 2011. Kansainyhteisön kisoissa hän on saavuttanut hopeaa vuonna 2014 ja pronssia vuonna 2010.
Twigg on pelannut Englannin maajoukkueessa 79 maaottelua ja tehnyt niissä seitsemän maalia. Ison-Britannian joukkueessa hän on esiintynyt 68 kertaa ja tehnyt viisi maalia. Pelipaikaltaan hän on keskikenttäpelaaja.
Fjodor Vasiljev

| Fjodor Vasiljev |
| --- | --- |
 Fjodor Vasiljev. Omakuva (1873)
Henkilötiedot
Syntynyt: 22. helmikuuta (J: 10. helmikuuta) 1850 Hatsina
Kuollut: 6. lokakuuta (J: 24. syyskuuta) 1873 Jalta
Kansalaisuus:  venäläinen
Fjodor Aleksandrovitš Vasiljev (ven. Фёдор Александрович Васильев; 22. helmikuuta (J: 10. helmikuuta) 1850 Hatsina – 6. lokakuuta (J: 24. syyskuuta) 1873 Jalta) oli venäläinen taidemaalari. Vasiljev tuli tunnetuksi maisemamaalarina. Hän toi lyyrisen maisemamaalauksen Venäjän taiteeseen.
Teoksia

Pilvet, 1860-luku
Kirkon lähellä. Valamo, 1867
Sateen jälkeen, 1867
Puiden latvat, 1867
Ennen myrskyä, 1868
Myrskyn jälkeen, 1868
Aamurusko Pietarissa
Pietarin valo, 1869
Tukkeja tien varressa, 1867–1869
Lotjia Volgalla, 1870
Kaatosateen jälkeen, 1870
Laguuni Volgassa, 1870–1871
Suojasää, 1871
Lampi auringonlaskussa, 1871
Märkä niitty, 1872
Mustapoppeleita järven rannalla. Ilta
Suo metsässä, 1872
Krimin vuoristossa, 1873
Aiheesta muualla

Kuvia tai muita tiedostoja aiheesta Fjodor Vasiljev Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fyodor Vasilyev
Käännös suomeksi
Folie à Cinq

| Folie à Cinq Sparzanza |
| --- | --- | --- |

Studioalbumin tiedot
 Julkaistu: 9. helmikuuta 2011
 Tyylilaji: hard rock
 Kesto: 36.36
 Levy-yhtiö: Spinefarm Records
Listasijoitukset
  8.
Sparzanzan muut julkaisut
| In Voodoo Veritas 2009 | Folie à Cinq 2011 | Death Is Certain, Life Is Not 2012 |
Folie à Cinq on ruotsalaisyhtye Sparzanzan viides studioalbumi, joka ilmestyi vuoden 2011 alussa. Kappaleista Temple Of The Red-Eyed Pigs ja Follow Me on tehty musiikkivideot ja ne löytyvät YouTubesta. Albumista on julkaistu myös limited edition-versio, joka sisälsi DVD:n.
Kappaleet

Temple of the Red-Eyed Pigs – 3.22
Alone with a Loaded Gun – 2.44
Mr Fish – 3.21
Follow Me – 3.20
Crone of Bell – 3.29
Phoenix Down – 3.20
Night of the Demons – 2.54
Eyes Wide Shut – 3.01
Hell Is Mine – 3.28
The Devil's Rain – 3.40
The Reckoning – 3.56
My World Of Sin (musiikkivideo)
Going Down (musiikkivideo)
Before My Blackened Eyes (musiikkivideo)
Black Gemini (live)
My World Of Sin (live)
Folie à Cinq – Inside the Madness (dokumentti)
Kokoonpano

Fredrik Weileby – laulu
Calle Johannesson – kitara
Magnus Eronen – kitara
Johan Carlsson – bassokitara
Anders Åberg – rummut
Arvostelut

Desibeli.net:
Imperiumi.net:
Soundi:
V2.fi:
Aiheesta muualla

Folie à Cinq Discogsissa. (englanniksi)
Albumi Folie à Cinq Encyclopaedia Metallum -sivustolla (englanniksi)
Sparzanza
| --- | --- |
Studioalbumit:   Angels of Vengeance  Into the Sewers  Banisher of the Light  In Voodoo Veritas  Folie à Cinq  Death Is Certain, Life Is Not  Circle  Announcing the End
Face It

| Face It Golden Earring |
| --- | --- | --- |

Studioalbumin tiedot
 Julkaistu: 1994
 Formaatti: CD
 Tuottaja(t): Rinus Gerritsen, Barry Hay, George Kooymans, John Sonneveld
 Tyylilaji: hard rock, stadion-rock
 Kesto: 43.54
 Levy-yhtiö: Columbia Records
Golden Earringin muut julkaisut
| The Naked Truth 1992 | Face It 1994 | Love Sweat 1995 |
Face It on hollantilaisen rockyhtye Golden Earringin albumi vuodelta 1994.
Kappaleet

Kappaleet säv. Hay ja Kooymans ellei toisin mainita.
Angel – 3.41
Hold Me Now – 3.42
Liquid Soul – 4.06
Minute By Minute – 5.06 (säv. Gerritsen)
Johnny Make Believe – 4.44
Space Ship – 1.59 (säv. Hay, Kooymans, E.H. Roelfzema)
The Unforgettable Dream – 3.51
I Can’t Do Without Your Kiss – 4.23
Freedom Don’t Last Forever – 3.34
Maximum Make-Up – 4.40 (säv. Hay, Kooymans, Roelfzema)
Legalize Telepathy – 4.08 (säv. Hay, Kooymans, Roelfzema)
Kokoonpano

George Kooymans – kitara, laulu
Rinus Gerritsen – basso, kosketinsoittimet, kitara, laulu, huuliharppu
Barry Hay – laulu
Cesar Zuiderwijk – rummut, lyömäsoittimet
Kokoonpano > Muut soittajat

Ton Masseurs - Pedal Steel Guitar (raita 8)
Arviot

Allmusic:
Aiheesta muualla

Face It discogs.com -sivustolla
Gertrude Kolar

| Mitalit> Maa:   Itävalta.Naisten telinevoimistelu.MM-kilpailut  | Mitalit> Maa:   Itävalta.Naisten telinevoimistelu.MM-kilpailut  | Mitalit> Maa:   Itävalta.Naisten telinevoimistelu.MM-kilpailut  | Maa:   Itävalta> Naisten telinevoimistelu. |
| --- | --- | --- | --- |
|  Kultaa | Basel 1950 | eritasonojapuut |  |
|  Hopeaa | Basel 1950 | hyppy |  |
|  Pronssia | Basel 1950 | moniottelu |  |
Gertrude ”Trude” Kolar (myöh. Gollner, 23. tammikuuta 1926 Graz – 22. joulukuuta 2014 Berliini, Saksa) oli itävaltalainen telinevoimistelija ja kuollessaan maan ainoa lajin maailmanmestari.
Kolar kilpaili kaksissa kesäolympialaisissa: Lontoossa 1948 hän sijoittui Itävallan joukkueessa joukkuekilpailun kuudenneksi ja Helsingissä 1952 joukkuekilpailun kymmenenneksi ja yhteisvoimistelun yhdeksänneksi. Hän kilpaili Helsingissä myös moniottelussa ja kaikilla telineillä päälle 70:n sijoituksilla. MM-kilpailuista Kolar voitti Baselissa 1950 kultaa eritasonojapuilta, hopeaa hypystä ja pronssia ottelusta.
Avioitumisensa myötä Gollnerina tunnettu Kolar kuoli 88-vuotiaana Berliinissä 22. joulukuuta 2014. Hän oli kuollessaan edelleen Itävallan ainoa maailmanmestaruuden voittanut telinevoimistelija.
Fede Galizia

Fede Galizia (1578–1630) oli italialainen taidemaalari. Hän maalasi muun muassa ihmisiä ja oli maalannut kuolemaansa mennessä ainakin 44 asetelmaa. Hänen isänsä oli Trentosta kotoisin oleva taidemaalari Nunzio Galizia.
Teoksia

Still Life (1630).
Final Destination – viimeinen määränpää

| Final Destination – viimeinen määränpää> Final Destination |
| --- | --- |

Ohjaaja:  James Wong
Käsikirjoittaja:  Jeffrey Reddick Glen Morgan James Wong
Tuottaja:  Glen Morgan Craig Perry Warren Zide
Säveltäjä:  Shirley Walker
Kuvaaja:  Robert McLachlan
Leikkaaja:  James Coblentz
Pääosat:  Devon Sawa Ali Larter Kerr Smith
Valmistustiedot
Valmistusmaa:  Yhdysvallat
Tuotantoyhtiö:  New Line Cinema
Levittäjä:  New Line Cinema Netflix Hulu
Ensi-ilta:  17. maaliskuuta 2000
Kesto:  98 minuuttia
Alkuperäiskieli:  englanti
Budjetti:  23 miljoonaa dollaria
Tuotto:  113 miljoonaa dollaria
Seuraaja:  Final Destination – viimeinen määränpää 2
Aiheesta muualla
IMDb 
Elonet
AllMovie
Infobox OKNimi-testi OK: 
Final Destination – viimeinen määränpää (Final Destination) on vuonna 2000 ensi-iltansa saanut James Wongin ohjaama kauhu-/trillerielokuva. Elokuvan piti alun perin olla televisiosarjan Salaiset kansiot jakso Lento 180. Elokuvasta on tehty myös neljä jatko-osaa: Final Destination – viimeinen määränpää 2 (2003), Final Destination – viimeinen määränpää 3 (2006), The Final Destination (2009) ja Final Destination 5 (2011). Elokuvasarjan teemana on kuoleman väistämättömyys.
Juoni

Ennen luokkaretkelle Pariisiin lähtöä Alex Browning (Devon Sawa) näkee näyn, jossa heidän lentokoneensa räjähtää heti nousun jälkeen. Niinpä hän ja muutama ystävänsä jättäytyvät pois lennolta. Näky toteutuukin, mutta joukkoa alkaa ajaa takaa itse Kuolema, joka haluaa heidät hengiltä. Yksi kerrallaan he kuolevat erilaisissa onnettomuuksissa.
Juoni > Kuolemat

Kuoleman alkuperäinen suunnitelma oli surmata kaikki 40 oppilasta ja neljä opettajaa heti lennolla, mutta Alexin nähtyä näyn kuusi oppilasta ja yksi opettaja jäävät lentokentälle. Alexin näyn mukaisesti lentokone räjähtää, eikä eloonjääneitä ole.
Kuoleman alkuperäisessä suunnitelmassa kuolemisjärjestys olisi ollut: Tod, Terry, neiti Lewton, Carter, Billy, Clear, Alex. Alex saa vihiä suunnitelmasta Todin kuoleman jälkeen ruumishuoneella ja saa selville järjestyksen Terryn kuoleman jälkeen.
Tod: Kuolee kuristuttuaan pyykkinaruun omassa kylpyhuoneessaan. Alex saa vihjeen Todin kuolemasta, kun hän suutuksissaan heittää sanomalehden tuulettimeen. Tuuletin silppuaa palan, joka päätyy Alexin polvelle. Lappu repeytyy sanasta ”Today” muotoon ”Tod”.
Terry: Jää bussin alle. Alex näkee kahvilan ikkunasta linja-auton heijastuksen, mutta ympärillä ei kulje yhtäkään linja-autoa.
Neiti Lewton: Hän kaataa teetä kuppiin ja näkee siinä pääkallon. Pelästyessään hän heittää veden lattialle. Hän ottaa jääkaapista jääpaloja ja vodkaa. Liian suuren lämmönvaihtelun vuoksi mukiin tulee pieni halkeama, jota Lewton ei huomaa. Hän menee olohuoneeseen ja vuotavasta mukista tippuu vodkaa tietokoneen päälle. Huomatessaan sen savuavan hän lähestyy tietokonetta jolloin se räjähtää ja näytön pala iskeytyy Lewtonin kurkkuun. Lewton juoksee hädissään keittiöön ja liukastuu veteen, jonka oli heittänyt lattialle. Lewton kurkottaa pöydällä olevaa pyyhettä ja sen mukana pyyhkeen alla ollut veitsisarja putoaa Lewtonin päälle, yhden iskeytyessä lähelle hänen sydäntä. Alex on ennakoinut Lewtonin kuolevan seuraavaksi ja saapuu hänen asunnolleen. Alex saapuu keittiöön ja huomaa Lewtonin. Alex koettaa kurottautua pyyhkeeseen tyrehdyttääkseen verenvuodon, mutta tippuneesta vodkasta aiheutunut tulipalo saa aikaan pienen räjähdyksen, joka kaataa tuolin Lewtonin päälle painaen veitsen syvemmälle. Samaan aikaan kaasuputkeen tulee vuoto ja Alex ehtii täpärästi ulos ennen talon räjähtämistä.
Billy: Pää irtoaa junan alta lentävästä raudan kappaleesta.
Carter: Jättimäinen mainostaulu osuu häneen.
Lopulta Alex ja Clear jäävät ainoiksi, jotka säästyvät Kuolemalta. Kuitenkin Alex oli lähellä kuolla ennen Carterin kuolemaa. Hän pelasti Clearin palavasta autosta, joka oli lähellä räjähtää, pidellen kiinni hajonneesta sähköjohdosta, joka olisi räjäyttänyt auton. Alex sai kuitenkin itse suuren sähköiskun, mutta säilyi silti hengissä.
Näyttelijöitä

| 0 | 1 | 2 |
| --- | --- | --- |
|  Devon Sawa  | … |  Alex Browning   |
|  Ali Larter  | … |  Clear Rivers   |
|  Kerr Smith  | … |  Carter Horton   |
|  Kristen Cloke  | … |  Valerie Lewton   |
|  Daniel Roebuck  | … |  agentti Weine   |
|  Roger Guenveur Smith  | … |  agentti Schreck   |
|  Chad Donella  | … |  Tod Waggner   |
|  Seann William Scott  | … |  Billy Hitchcock   |
|  Tony Todd  | … |  Bludworth   |
|  Amanda Detmer  | … |  Terry Chaney   |
Arvostelut

Elokuvakriitikko Roger Ebert antoi elokuvalle kolme tähteä viidestä ja hän kehuu elokuvan olevan muita teinikuolemaelokuvia juonellisesti älykkäämpi ja viihdyttävämpi.
Aiheesta muualla

Final Destination – viimeinen määränpää Internet Movie Databasessa (englanniksi)
Grandin sarja

Grandin sarja on matematiikassa ääretön sarja 1 − 1 + 1 − 1 + … eli
Se on nimetty italialaisen matemaatikon, filosofin ja papin Guido Grandin mukaan. Hän tutki sarjaa merkittävästi vuonna 1703.
Se on hajaantuva sarja, mikä tarkoittaa, ettei sarjalla ole varsinaista summaa. Toisaalta sen Cesàron summa on 1⁄2.
Käsittely

Eräs tapa käsitellä sarjaa
on ajatella sitä teleskooppisena sarjana ja eritellä sarja siten, että saadaan erillisiä erotuslaskuja:
Toisaalta samankaltainen menetelmä johtaa toiseen tulokseen:
Grandin sarjan "arvo" riippuu siis siitä, miten sulkumerkit sijoitetaan, ja "arvoksi" voi tulla joko 0 tai 1.
Kohtelemalla Grandin sarjaa hajaantuvana geometrisena sarjana voidaan käyttää samoja algebrallisia arviointimenetelmiä, jotka pätevät suppenevalle geometriselle sarjalle, ja saada näin kolmas arvo:
josta saadaan S = 1⁄2.
Edellisissä käsittelyissä ei oteta huomioon, mitä sarjan summa oikeastaan tarkoittaa.
Ewe-rummutus

Ewe-rummutus viittaa Ghanan, Togon ja Beninin ewe-kansojen rumpuyhtyeisiin. Ewet tunnetaan kokeneina rumpaleina koko Länsi-Afrikassa. Ewe-rummutuksen hienostuneet risti- ja polyrytmit ovat samanlaisia kuin afrokaribialaisessa musiikissa ja viimeaikaisessa jazzissa. Alun perin Ewe-rummutuksen mukaan lauloivat tai sitä esittivät soturit. Nykyisin kappaleita esitetään virkistyskäyttöään. Esimerkiksi agbadza oli alun perin sotureiden tanssi, mutta nyt sitä käytetään tapahtumien juhlistajana.
Kellosoittimet > Gangokui

Gankoki,selvennä joka tunnetaan myös nimellä gakpevi, on kello tai lyömäsoitin, jota soitetaan puukepillä. Se on valmistettu takoraudasta ja se koostuu matalaäänisemmästä soittokellosta (jota usein kutsutaan vanhemman soittokelloksi) ja korkesointisemmasta kellosta (tai lapsen kelloksi, jonka sanotaan lepäävän suojattuna vanhemman rintaan), jotka ovat pysyvästi sidoksissa toisiinsa. Gankogui on kaiken perinteisen ewemusiikin luuranko, selkäranka ja perusta. Gankoguin soittajan on soitettava tasaisesti ja virheettömästi koko kappaleen ajan. Gankogui-soittajan on oltava luotettava henkilö, ja häntä pidetään sokeana, jos hänellä ei ole konkreettista ymmärrystä soittimesta ja sen roolista rumpuyhtyeessä. Rumpuyhtyeessä gankogui-soittaja ei käytä mitään variaatiota.
»The time span of one bell cycle establishes the temporal period of the music, although some phrases cover several bell cycles. The regulative time point—“the one”—is the instant of maximum, although quite temporary, stasis. In each bell cycle, it is the moment towards which the ensemble thematic cycle moves. The bell phrase guides the tempo, aligns the instruments, and marks elapsing musical time into bell cycle units.» 
(David Locke)